ตอนนี้ตรวจเจอซิฟิลิสค่ะแต่ตรวจแบบ tpha รักษาแล้วฉีดยาไป 1 ครั้ง นัดต่อฉีดอีกสองครั้ง และนัดตรวจ rpr อีกสองวันหลังจากฉีดยาครบสามเข็ม และสงสัยว่าทำไมไม่ตรวจเลือดแบบ rpr หาค่าไตเตอร์ให้เลยค่ะ แล้วเราจะรู้ได้ไหมว่าเราตอบสนองกับยาที่ฉีดไปไหม
สวัสดีค่ะ Nutcharee Tipmneeklangซิฟิลิสเป็นโรคติดต่อทางเพศสัมพันธ์อย่างหนึ่ง เกิดจากเชื้อแบคทีเรียชนิดเกลียว ทำให้มีอาการแผลที่อวัยวะเพศ ผื่นตามตัว ในระยะแรก หลังจากนั้นถ้าปล่อยไว้นานหลายปีไม่ได้รักษาจะลุกลามไปทำให้เกิดโรคในระบบประสาท สมอง หรือหัวใจและหลอดเลือดได้ เป็นโรคที่ในปัจจุบันถ้าเจอเร็ว รักษาเร็ว ไม่น่ากลัวค่ะ เพราะสามารถรักษาให้หายได้ด้วยการให้ยาฆ่าเชื้อเพนนิซิลินการวินิจฉัยใช้การตรวจเลือด คือตรวจระดับภูมิคุ้มกันของร่ายกายต่อซิฟิลิส โดยจะมีระดับค่าความมากน้อยและภูมิคุ้มกันในเลือดที่พบซึ่งจะเก็บไว้ติดตามการรักษาโดยการตรวจเลือดในซิฟิลิซจะมีแบบคัดกรอง กับแบบยืนยัน การตรวจ RPR เป็นการตรวจคัดกรอง ซึ่งสามารถบอกค่าไตเตอร์คือระดับตัวเลขได้ ไว้ใช้ติดตามการรักษา ส่วนการตรวจแบบ TPHA นั้นใช้เพื่อยืนยัน โดยค่าจะไม่เปลี่ยนแปลง คือพอหายแล้ว ค่าจะยังอยู่ จึงใช้ติดตามการรักษาไม่ได้แนะนำสอบถามแพทย์ที่ดูแลโดยตรงเกี่ยวกับเลือดที่เจาะอีกครั้งค่ะ แพทย์อาจเจาะ RPR ไว้ก่อนรักษาก็ได้ ลองสอบถามดูก่อนนะคะ